হুইটফিল্ড উইথ এ লার্ক
হুইটফিল্ড উইথ এ লার্ক (ইংরেজি: Wheat Field with a Lark) প্রখ্যাত ডাচ চিত্রকর ভিনসেন্ট ভ্যান গগ অঙ্কিত জনপ্রিয় একটি তৈলচিত্র। গগ প্যারিসে থাকাকালে ১৮৮৭ সালে এই চিত্রকর্মটি সমাপ্ত করেন। বর্তমানে চিত্রটি আমস্টারডামের ভ্যান গগ মিউজিয়ামে শোভা পাচ্ছে। চিত্রটিতে একটি গমের ক্ষেত দেখানো হয়েছে যার আংশিক গম কেটে নেওয়া হয়েছে। ক্ষেতটি হালকা মেঘের নীল আকাশের পটভূমিতে দাঁড়িয়ে আছে। আর আকাশে একটিমাত্র পাখি উড়ে যাচ্ছে।